
APSTIPRINĀTS
ar Jelgavas novada Īpašuma pārvaldes vadītāja 
2026.gada 17.augusta rīkojumu Nr.JNPIP/3-8/26/26



Jelgavas novada Īpašuma pārvaldes
Infrastruktūras pārvaldības nodaļas 
būvinženiera amata konkursa nolikums
(pilna laika darbs uz nenoteiktu laiku)


1. Šis nolikums nosaka Jelgavas novada Īpašuma pārvaldes Infrastruktūras pārvaldības nodaļas būvinženiera amata konkursa (turpmāk – konkurss) izsludināšanas un norises kārtību.

2. Jelgavas novada pašvaldības tīmekļvietnē www.jelgavasnovads.lv un Nodarbinātības valsts aģentūras CV un vakanču portālā publicē sludinājumu par to, ka Jelgavas novada Īpašuma pārvaldes Infrastruktūras pārvaldības nodaļa izsludina konkursu uz būvinženiera amatu.

3. Pretendentu pieteikšanās un nepieciešamo dokumentu iesniegšanas termiņš – 20 dienas no sludinājuma publicēšanas Jelgavas novada pašvaldības www.jelgavasnovads.lv. tīmekļvietnē.

4. Ar konkursa nolikumu var iepazīties Jelgavas novada pašvaldības tīmekļvietnē www.jelgavasnovads.lv.

5. Galvenie amata pienākumi:
5.1.  Plānot, koordinēt un uzraudzīt pašvaldības ēku, būvju un inženierkomunikāciju būvniecības, pārbūves, atjaunošanas un remonta darbus;
5.2.  Izvērtēt pašvaldības ēku un būvju tehnisko stāvokli, sagatavot priekšlikumus to uzturēšanai, atjaunošanai vai energoefektivitātes uzlabošanai;
5.3.  Piedalīties būvniecības ieceru sagatavošanā, tehnisko specifikāciju, projektēšanas uzdevumu, provizorisko tāmju sagatavošanā un citu saistīto uzdevumu izstrādē;
5.4.  Kontrolēt būvdarbu atbilstību tehniskajai dokumentācijai, normatīvajiem aktiem, līgumu nosacījumiem un kvalitātes prasībām;
5.5.  Sadarboties ar projektētājiem, būvuzņēmējiem, būvuzraugiem, autoruzraugiem un citām iesaistītajām pusēm;
5.6.  Piedalīties objektu apsekošanā, pieņemšanā ekspluatācijā un defektu aktu sastādīšanā;
5.7.  Uzraudzīt būvniecības dokumentācijas apriti un savlaicīgu sagatavošanu;
5.8.   Sagatavot atzinumus, pārskatus un informatīvos materiālus par būvniecības projektu gaitu un tehnisko stāvokli;
5.9.  Piedalīties investīciju projektu, t.sk. ES fondu un citu finanšu instrumentu projektu sagatavošanā un īstenošanā būvniecības un energoefektivitātes jomā;
5.10. Sagatavot tehnisko informāciju iepirkumu dokumentācijai, tai skaitā tehniskās specifikācijas un prasības pretendentiem;
5.11. Kontrolēt līgumu izpildi savas kompetences ietvaros;
5.12. Nodrošināt amata kompetencei atbilstošu dokumentu sagatavošanu, apriti un uzglabāšanu;
5.13. Sniegt priekšlikumus pašvaldības budžeta plānošanai energoefektivitātes un būvniecības pasākumu īstenošanai;
5.14. Izskatīt BIS saņemtos trešo personu (fizisku un juridisku personu) pieprasījumus un savas kompetences ietvaros sagatavot un izdot pašvaldības tehniskos noteikumus būvniecībai

6. Pretendentiem jāatbilst šādām prasībām:
6.1. augstākā izglītība inženierzinātnes specialitātē;
6.2. pieredze būvinženiera amatā (vismaz 2 gadi), papildus vēlama darba pieredze būvniecībā, būvuzraudzībā vai projektēšanā;
6.3. amata pienākumu izpildei nepieciešamo normatīvo aktu pārzināšana;
6.4. augsta atbildība, precizitāte, labas komunikācijas prasmes;
6.5. labas iemaņas darbā ar MS Office un AutoCad (vai līdzvērtīgām)  programmām;
6.6. B kategorijas autovadītāja apliecība.

7. Pretendenti noteiktajā termiņā iesniedz pieteikumu nosūtot to uz e-pastu personals@jelgavasnovads.lv (ar norādi „Jelgavas novada Īpašuma pārvaldes Infrastruktūras pārvaldības nodaļas būvinženiera amata konkursam”), pievienojot:
7.1. profesionālās darbības aprakstu (CV);
7.2. izglītību apliecinoša dokumenta kopiju;
7.3. motivācijas vēstuli.

8. Pretendentu atbilstību nolikumā izvirzītajām prasībām izvērtē ar Jelgavas novada Īpašuma pārvaldes vadītāja rīkojumu izveidota komisija.

9. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes. 

10. Konkurss tiek organizēts divās kārtās:
10.1. konkursa pirmajā kārtā konkursa komisija izvērtē pretendentu pieteikumus un iesniegtos dokumentus un uz konkursa otro kārtu uzaicina pretendentus, kas atbilst nolikuma 6.1. un 6.2.apakšpunktā izvirzītajām prasībām, ko apliecina iesniegtie dokumenti;
10.2. konkursa otrā kārta sastāv no intervijas:
10.2.1. darba intervijas laikā pretendenti konkursa komisijai raksturo savu līdzšinējo darba pieredzi, izglītību, kvalifikāciju, motivāciju strādāt amatā, kā arī atbild uz konkursa komisijas locekļu jautājumiem;
10.2.2. lai izvērtētu amata pretendentu atbilstību šī nolikuma 6.3., 6.4., 6.5., 6.6. apakšpunktā izvirzītajām prasībām, konkursa komisijas locekļi darba intervijas laikā uzdod pretendentiem jautājumus, kas attiecas uz paredzētā darba veikšanu un pretendenta piemērotību šim darbam, ievērojot Darba likumā noteiktos ierobežojumus;
10.2.3. konkursa otrajā kārtā katrs komisijas loceklis individuāli vērtē amata pretendentu un piešķir punktus augošā secībā no 1 līdz 5. Kopējais pretendenta vērtējums tiek iegūts, summējot visu komisijas locekļu individuālo vērtējumu par katru amata pretendentu. Pamatojoties uz minēto vērtējumu, nosaka, kurš no amata pretendentiem ir saņēmis augstāko novērtējumu.

11. Ja otrajā kārtā vairāki amata pretendenti ieguvuši vienādu vērtējumu, konkursa komisija organizē papildu atlases kārtu, nosakot tās kārtību un termiņu.

12. Pēc noslēdzošās kārtas rezultātu apkopošanas konkursa komisija izvēlas izvirzītajām prasībām atbilstošāko amata pretendentu, ja tas sasniedzis vismaz 70 % no kopvērtējumā maksimālā iespējamā punktu skaita.

13. Ja neviens pretendents nav sasniedzis 12.punktā minētos 70% no kopvērtējumā maksimālā iespējamā punktu skaita, komisija ir tiesīga noslēgt konkursu bez rezultāta un rosināt organizēt atkārtotu amata konkursu.

